ভারতে চিকিৎসা করাতে এসে মৃত্যু কেনিয়ার প্রাক্তন প্রধানমন্ত্রীর

ওয়েবডেস্ক- ভারতে (India) চিকিৎসা)Treatment) করাতে এসে হৃদরোগে (Heart Disease) আক্রান্ত হয়ে মৃত্যু হল কেনিয়ার প্রাক্তন প্রধানমন্ত্রীর (Former Prime Minister of Kenya) । কেরলের (Kerala) কোঠাট্টুকুলমে আয়ুর্বেদিক চিকিৎসা করাতে এসেছিলেন রাইলা ওডিঙ্গা (Former Prime Minister Of Kenya Raila Odinga ) । বুধবার হৃদরোগে আক্রান্ত হয়ে মৃত্যু হয় তাঁর। বয়স হয়েছিল ৮০। চিকিৎসা করাতে ওডিঙ্গার সঙ্গে ছিলে তাঁর মেয়ে ও পরিবারের অন্যান্য সদস্যরা। এক সপ্তাহ আগে কেরলে এসেছিলেন তিনি।

ঘটনায় শোকস্তব্ধ প্রধানমন্ত্রী নরেন্দ্র মোদি। এক্স হ্যান্ডলে প্রধানমন্ত্রী মোদি লিখেছেন, আমার প্রিয় বন্ধু ও কেনিয়ার প্রাক্তন প্রধানমন্ত্রী রাইলা ওডিঙ্গার মৃত্যুতে আমি শোকাহত। তিনি একজন গুরুত্বপূর্ণ রাষ্ট্রনায়ক ও ভারতের প্রিয় বন্ধু ছিলেন।

Deeply saddened by the passing of my dear friend and former Prime Minister of Kenya, Mr. Raila Odinga. He was a towering statesman and a cherished friend of India. I had the privilege of knowing him closely since my days as Chief Minister of Gujarat and our association continued… pic.twitter.com/Nmya9C3LZi

— Narendra Modi (@narendramodi) October 15, 2025

জানা গিয়েছে, কেরলে চিকিৎসার সময় তাঁকে হাসপাতাল থেকে সকালে হাঁটার পরামর্শ দেওয়া হয়েছিল। স্থানীয় প্রশাসন জানিয়েছে, সকাল ৬.৩০টা নাগাদ প্রাতঃভ্রমণের সময় হৃদরোগে আক্রান্ত হন তিনি। তাঁকে দ্রুত শ্রীধরীয়াম আয়ুর্বেদিক চক্ষু হাসপাতালে নিয়ে যাওয়া হয়। আশঙ্কাজনক অবস্থায় তাঁকে হাসপাতালে নিয়ে গেলে চিকিৎসকরা তাঁকে মৃত বলে ঘোষণা করেন। কোঠাট্টুকুলমের দেবমাতা হাসপাতালে রাখা হয়েছে তাঁর দেহ।

আরও পড়ুন- সোনম ওয়াংচুকের নোট স্ত্রীকে শেয়ার করায় কেন্দ্রের আপত্তি নেই

কেনিয়ার রাজনীতিতে গুরুত্বপূর্ণ ভূমিকা পালন করেছেন রাইলা ওডিঙ্গা। ২০০৮ থেকে ২০১৩ সাল পর্যন্ত সেদেশের প্রধানমন্ত্রী ছিলেন তিনি। অরেঞ্জ ডেমোক্র্যাটিক মুভমেন্টের নেতা ওডিঙ্গা পাঁচবার প্রেসিডেন্ট নির্বাচনে লড়লেও একবারও জয়ী হননি। কেনিয়ায় বহুপাক্ষিক গণতন্ত্র প্রতিষ্ঠা এবং নতুন সংবিধান প্রণয়নে গুরুত্বপূর্ণ ভূমিকা নিয়েছিলেন তিনি।

দিল্লিতে কেনিয়ার দূতাবাসের তরফে কেরল সরকার ও হাসপাতাল সরকারের সঙ্গে যোগাযোগ রাখা হয়েছে। কেনিয়া সরকারের তরফে সরকারিভাবে কোনও বিবৃতি দেওয়া হয়নি।

দেখুন আরও খবর-